**О Б Я В А**

Районна прокуратура – Пазарджик, на основание Заповед РП № 023 / 27.04.2021 г. на Административния ръководител на Районна прокуратура – Пазарджик и чл.100а, ал.3 от Правилника за администрацията на Прокуратурата на Република България / ПАПРБ /, обявява подбор за заемане на 1 /една/ щатна бройка за длъжността **„шофьор – призовкар“** в звено „Информационно и техническо обслужване“ на Районна прокуратура - Пазарджик, при условията на чл.67, ал.1, т.1 от КТ.

**Изисквания за заемане на длъжността:**

За „шофьор - призовкар“ се назначава лице, което :

1. е български гражданин, гражданин на друга държава - членка на Европейския съюз, на друга държава - страна по Споразумението за Европейското икономическо пространство, или на Конфедерация Швейцария;
2. е навършило пълнолетие;
3. не е поставено под запрещение;
4. не е осъждано на лишаване от свобода за умишлено престъпление от общ характер;
5. не е лишено по съответен ред от правото да заема определена длъжност;
6. да отговаря на изискванията за несъвместимост по чл.340а, ал.2 от ЗСВ;
7. има завършено средно образование;
8. притежава квалификация за категория „С“ за управление на МПС;
9. трудов стаж: минимум 3 /три/ години на длъжност „шофьор“;
10. притежава необходимите професионални и нравствени качества.

**Описание на длъжността:**

1. Шофьорът осъществява необходимия транспорт за дейността на Прокуратурата.

2. Следи за техническото състояние на автомобила и управлява само технически изправен автомобил.

3. Осигурява срочно преминаване на автомобила на годишен технически преглед.

4. Ежемесечно отчита своята финансова дейност в счетоводството.

5. Своевременно прави писмена заявка за необходимите през следващия месец горива, смазочни материали, резервни части и ремонт.

6. Отговаря имуществено за виновно причинените щети на зачислената му техника.

7. Извършва и куриерска работа.

8. Извършва и други дейности, възложени му от Административния ръководител на прокуратурата или административния секретар.

**Необходими документи за кандидатстване:**

Кандидатите подават лично или чрез пълномощник писмено заявление за участие в 15-дневен срок, считано от деня, следващ датата на публикуване на обявлението в интернет страницата на Районна прокуратура – Пазарджик – [**https://www.prb.bg/rppazardzhik/**](https://www.prb.bg/rppazardzhik/), както и в специализирания сайт – **Jobs.bg.**

Към заявлението се прилагат:

1. декларация от кандидата, че е пълнолетен български гражданин, не е поставен под запрещение и не е лишен от правото да заема определена длъжност;

2. подробна автобиография;

3. заверено копие от диплома за завършено средно образование;

4. медицинско свидетелство за започване на работа;

5. удостоверение от психиатър, че не страда от психични разстройства и е психично здрав към момента на издаване;

6. заверени копия от документи, удостоверяващи продължителността на трудовия стаж и професионален опит /при наличие на такива/;

7. заверени копия на документи за притежавана квалификация за категория „С“ за управление на МПС;

8. други документи, по преценка на кандидата.

Копията от посочените документи следва да бъдат саморъчно заверени.

От кандидата **не се изисква** представянето на свидетелство за съдимост, същото ще бъде получено служебно по електронен път от Министерство на правосъдието / МП /. При неиздаване на електронно свидетелство за съдимост от МП, от кандидатите ще бъде изискано да представят такова, издадено по общоустановения ред.

Декларация по чл.92, ал.1 от ПАПРБ се попълва от лицето, избрано в процедурата по подбора.

**Място и краен срок за подаване на документите:**

Районна прокуратура – Пазарджик, намираща се в сградата на РУ Пазарджик с адрес: гр.Пазарджик, пл.“Съединение“ № 2, ет. 4, Регистратура на РП Пазарджик до 17.00 часа на 13.05.2021 г. При подаване на документите кандидатите могат да получат длъжностна характеристика.

**Начин за провеждане на подбора:**

Подборът на кандидатите се провежда на два етапа: по документи и събеседване / чрез интервю /.

1. Всяко постъпило заявление се разглежда, като се преценява дали са представени всички необходими документи и дали те удостоверяват изпълнението на минималните изисквания за заемане на длъжността.

2. Само кандидатите, които напълно отговарят на изискванията, посочени в обявата, ще бъдат поканени на събеседване.

Допуснатите до участие кандидати се оценяват по следните показатели:

* познаване на нормативната уредба, свързана с упражняване на длъжността;
* познаване на Етичния кодекс на съдебните служители и Правилника за администрацията на Прокуратурата на Република България;
* професионална мотивация за работа в ПРБ.

3. Допуснатите до събеседване кандидати се уведомяват за решението в резултат на подбора на интернет страницата на Районна прокуратура – Пазарджик – [https://www.prb.bg/rppazardzhik/](http://www.prb.bg/bg/applovdiv/karieri/), както и на информационното табло, намиращо се на входа на Районна прокуратура – Пазарджик.

**Всички съобщения** във връзка с подбора се обявяват на информационното табло на Районна прокуратура – Пазарджик и на интернет страницата на Районна прокуратура – Пазарджик – [https://www.prb.bg/rppazardzhik/](http://www.prb.bg/bg/applovdiv/karieri/).

За допълнителна информация – тел. 034/444 504